**Tirgus izpētes “ Nekustamā īpašuma apdrošināšana”**

**Tehniskā specifikācija**

|  |  |
| --- | --- |
| **Apdrošinājuma ņēmējs/Apdrošinātais:** | VAS “LATVIJAS DZELZCEĻŠ” |
| **Apdrošināšanas objekts:** | Ēka/būves tiek apdrošināta ar visām to konstrukcijā ietilpstošajām un papildus uzstādītajām inženiertehniskajām komunikācijām un aprīkojumu (lifti, ja ir, sakaru tīkli, signalizācija, videonovērošana, ventilācija, gaisa kondicionēšanas un elektrosadales tīkli, karstā un aukstā ūdens apgāde, kanalizācija un apkures sistēmas ar siltummezgliem u.c.) Tiek apdrošinātas arī ēka/būves, kas ir nodotas nomā |
| **Apdrošinājuma summa:** | Ēkas/būves – EUR 377 371 172,00 |
| **Apdrošināšanas periods:** | 12 mēneši un 24 stundas diennaktī |
| **Seguma darbības teritorija:** | Latvijas Republika |
| **Apdrošinātie riski:** | **Visu risku segums** – jebkāds apdrošinātā īpašuma pēkšņs un fizisks bojājums vai zudums jebkādu cēloņu rezultātā, tai skaitā, bet neaprobežojoties tikai ar minētajiem:  Ugunsgrēks; eksplozija; zibens tieša un netieša iedarbība (spēriens) – kā arī zaudējumi, ko radījis ūdens vai citas vielas, kas izmantotas uguns dzēšanai;  Lidaparātu un no tiem krītošu priekšmetu un kravu nokrišana vai lidaparātu piespiedu piezemēšanās;  Plūdi – teritorijas, uz kuras atrodas apdrošinātais objekts, applūšana ar ūdeni, kas pārgājis pāri ūdens tilpņu vai dabīgo ūdens baseinu robežām;  Vētra - (vēja ātrumam nav ierobežojuma);  Koku, mastu vai citu priekšmetu uzkrišana, neatkarīgi no iemesla;  Krusa – nokrišņu ledus graudu veidā tieša iedarbība uz apdrošināto objektu;  Zemestrīce – zemes garozas svārstības Latvijas teritorijā;  Nepārtraukta snigšana vai sniega svara radītie zaudējumi, tai skaitā krītošs sniegs un ledus, apdrošinātajam objektam (tai skaitā pie ēkām piestiprinātie gaismas ķermeņi, videonovērošanas kameras, kondicionēšanas un ventilācijas iekārtas, reklāmas izkārtnes, nojumes) arī tad, ja sniegs laikus nav notīrīts attaisnojošu iemeslu dēļ;  Trešo personu prettiesiska rīcība – tīša/netīša īpašuma bojāšana vai iznīcināšana, vandālisms, zādzība ar ielaušanos, laupīšana;  Mehānisko transportlīdzekļu iedarbība – jebkura veida mehāniskā transportlīdzekļa ietriekšanās apdrošinātajā objektā, kā arī mehāniskā transportlīdzekļa, iekraušanas vai izkraušanas mehānisma tiešs trieciens apdrošināšanas objektam;  Applūšana – ūdens, šķidruma noplūde – jebkuras caurules ūdens vai kanalizācijas sistēmas avārija. Avārijas rezultātā noplūstot šķidrumam vai tvaikam no ūdens apgādes, kanalizācijas, apkures, ugunsdzēšanas sistēmu cauruļvadiem vai ierīcēm, kā arī no citām ēkā izvietotām ierīcēm un cauruļvadiem, tai skaitā no kondicionēšanas sistēmām.  Stiklojuma apdrošināšana visiem riskiem - stiklotās virsmas (logi, durvis, stiklotas sienas u.tml.), kā arī vitrīnas. |
| **Paša risks:** | Stiklojumam – nevar būt lielāks par EUR 70,00;  Pārējam – EUR 150;  Norādītais paša risks attiecas uz visiem objektiem vienlaicīgi un tiek piemērots tikai vienu reizi apdrošināšanas gadījumā, ja apdrošināšanas gadījums objektos iestājies viena un tā paša cēloņa rezultātā |
| **Īpašie nosacījumi:** | Ēkas/būves tiek apdrošināta atjaunošanas vērtībā;  Apdrošinātā objekta pilnīgas bojāejas gadījumā tiek atlīdzināti atjaunošanas izdevumi, nepiemērojot zemapdrošināšanu un nolietojumu;  Apdrošinātā objekta daļēju bojājumu gadījumā tiek atlīdzināti izdevumi nepieciešamo remontdarbu apmērā, nepiemērojot zemapdrošināšanu un nolietojumu;  Apdrošināšana attiecībā uz esošo īpašumu ir spēkā arī, ja apdrošinātajā objektā tiek veikti remontdarbi un būvniecība/montāža. Būvniecību/montāžu var veikt licenzēta firma, saskaņā ar attiecīgiem normatīvajiem aktiem, kā arī gadījumos, kad Pasūtītājs vai tā sadarbības partneri veic ārkārtas un uzturēšanas (tekošos, profilakses) remontdarbus;  Tiek atlīdzināti zaudējumi, kurus nodarījušas personas, kas noslēgušas ar apdrošināto vai apdrošinājuma ņēmēju apdrošināšanas objekta vai tā daļas nomas, īres, vai citāda veida līgumus, kas piešķir apdrošināšanas objekta lietošanas tiesības, apdrošināšanas segums saglabājas apdrošināšanas līgumā paredzētajā līmenī. Šādos gadījumos attiecībā uz nomnieku tiek piemēroti Pasūtītāja pienākumi un tiesības;  Tiek atlīdzināti arī darbinieku radītie zaudējumi;  Iestājoties apdrošināšanas gadījumam, apdrošināšanas atlīdzība jāizmaksā 10 (desmit) dienu laikā pēc visu, apdrošināšanas līgumā paredzēto dokumentu saņemšanas;  Regresa prasība par izmaksāto apdrošināšanas atlīdzību netiek vērsta pret Pasūtītāju un tā darbiniekiem, izņemot, ja darbinieki ir rīkojušies ar ļaunu nolūku;  Iesniedzot apdrošināšanas piedāvājumu Pretendents apliecina, ka iestājoties apdrošināšanas gadījumam netiek ņemts vērā ēkas, pamatlīdzekļu nolietojums (zemapdrošināšana);  **\***Zibens spēriens (t.sk., lodveida zibens) – zibens tieša un netieša iedarbība uz apdrošināmo objektu, kuras rezultātā apdrošinātais objekts tiek bojāts, vai iet bojā.  Apdrošināšanas segumu pret visiem pieteikumā norādītajiem riskiem ir spēkā sarakstā minētajiem objektiem un to sastāvdaļām arī tiem atrodoties ārpus telpām tiem paredzētajā vietā: piestiprināti pie ēkām vai mastiem, novietoti uz ēku jumtiem vai nenorobežotā teritorijā, savienojot dažādus apdrošinātos objektus. Termins ēka ietver arī visas konkrēto ēkas funkcionalitāti nodrošinošās sistēmas un stacionāri iebūvēto tehniku, kā arī LDZ piederošos kabeļus un caurules, kas atrodas ārpus celtnēm teritorijā  Pretendentam ir jānodrošina apdrošināšanas segums, neizvirzot papildus prasības attiecībā uz apdrošināšanas objektu ugunsdrošību, un apsardzi jau esošajām.  Pretendentam, apdrošināšanas līguma darbības laikā, ir pienākums iekļaut apdrošināšanas polisē papildus objektus, ja tādi būs. Apdrošināšanas prēmija tiek piemērota atbilstoši finanšu piedāvājumā norādītajam apdrošināšanas tarifam, proporcionāli sadalot atlikušajam mēnešu skaitam līdz pamatpolises darbības termiņa beigām. |
| **Apdrošināšanas prēmijas maksājums:** | Apdrošināšanas prēmija tiks apmaksāta četros vienādos maksājumos (reizi ceturksnī) |
| **Apdrošināšanas brokers:** | Pasūtītājs, pamatojoties uz noslēgto līgumu, izmanto SIA “Apdrošināšanas un finansu brokers” (reģ. Nr. 40003438358) apdrošināšanas brokera pakalpojumus.  Kontaktpersona – Raivis Ķergalvis, tālrunis: +371 22034444, e-pasts: raivis@financebroker.lv. Atlīdzības apmērs par brokera pakalpojumiem jāsedz pretendentam, kuram tiks piešķirtas līguma slēgšanas tiesības un ar kuru tiks noslēgts līgums. |

**FINANŠU PIEDĀVĀJUMS**

|  |  |  |  |  |
| --- | --- | --- | --- | --- |
| Variants | Apdrošināmais objekts - ĪPAŠUMS | Apdrošinājuma summa  EUR | Paša risks ⃰⃰  EUR | Apdrošināšanas prēmija  EUR |
| 1. | Ēkas/būves | 377 371 172,00 | 150,00 |  |

⃰ Stiklojumam paša risks nevar būt lielāks par EUR 70,00

Pretendents (paraksta pretendenta vadītājs vai pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_ z.v. Amats